b'\n_START_ARTICLE_\nDigitalni kompaktni fotoaparat\n_START_PARAGRAPH_\nDigitalni kompaktni fotoaparat je najenostavnej\xc5\xa1i in najbolj raz\xc5\xa1irjen tip fotoaparata._NEWLINE_Kompaktni fotoaparati tipa\xc2\xa0\xc2\xbbnameri in spro\xc5\xbei\xc2\xab, ki so bili do nedavnega na trgu prekladajo\xc4\x8di, nimajo prikazovalnika LCD, pri fotografiranju z njimi vidimo prizor skozi od objektiva lo\xc4\x8deno iskalo, ker je velika slabost teh kamer. Skozi lo\xc4\x8deno iskalo nikoli ne vidimo to\xc4\x8dno tistega, kar bo potem na sliki. Napaka, imenovana paralaksa, nastane zaradi razmika med iskalom in objektivom. Z ni\xc5\xbeanjem cen in napredkom tehnologije danes fotoaparate tipa\xc2\xa0\xc2\xbbnameri in spro\xc5\xbei\xc2\xab\xc2\xa0izrivajo naprednej\xc5\xa1i aparati iz srednjega cenovnega razred, z zaslonom LCD ki slu\xc5\xbei kot iskalo in pregledovalnik slik._NEWLINE_Vsi kompaktni fotoaparati imajo fiksen objektiv, ki ga ni mogo\xc4\x8de sneti z aparata in zamenjati z drugim. To je za zahtevne fotografe velika ovira, amaterjem pa prihrani odstranjevanje nadle\xc5\xbenega prahu na svetlobnem tipalu.\n_START_SECTION_\nLastnosti\n_START_PARAGRAPH_\nBolj\xc5\xa1a konstrukcija in bolj\xc5\xa1e le\xc4\x8de omogo\xc4\x8dajo ve\xc4\x8d ustvarjalnih mo\xc5\xbenosti kot fotoaparati iz mobilnikov. Zaradi velike lo\xc4\x8dljivosti (okoli 5 MPX) lahko dose\xc5\xbeemo tudi zelo dobre odtise na papirju formata A3. Te kamere imajo po navadi tudi uporaben objektiv zum. Ve\xc4\x8dina ponuja mo\xc5\xbenosti, kot so snemanje film\xc4\x8dkov z zvokom, izdelovanje panoramskih posnetkov, \xc4\x8dasovno nastavljiv spro\xc5\xbeilec in razli\xc4\x8dni na\xc4\x8dini fotografiranja._NEWLINE_Prednastavljene mo\xc5\xbenosti dolo\xc4\x8dajo zna\xc4\x8dilno odprtost zaslonke in hitrost zaklopa, regulacijo barv in osvetlitve z bliskavico._NEWLINE_Posnetki se shranjujejo v izmenljive pomnilni\xc5\xa1ke kartice._NEWLINE_Zaslon LCD, v povpre\xc4\x8dni velikosti 7 cm, lahko uporabljamo namesto lo\xc4\x8denega opti\xc4\x8dnega iskala iz za pregledovanje slik. Ogledujemo si jih lahko na razli\xc4\x8dne na\xc4\x8dine; kot skupino malih sli\xc4\x8dic ali jih predvajamo \xc4\x8dez cel zaslon. Posnetke lahko minimalno tudi obdelamo, jim odstranimo rde\xc4\x8de o\xc4\x8di, popravimo kontrast ali jih preprosto zbri\xc5\xa1emo._NEWLINE_Poleg shranjevanja posnetkov v stisnjene datoteke JPEG te kamere omogo\xc4\x8dajo popravke osvetlitve, kontrasta, nastavitve beline in digitalno ostrenje. Bolj\xc5\xa1e kamere lahko shranjujejo tudi v nestisnjeni format TIFF ali surovi RAW._NEWLINE_Ve\xc4\x8dino slik izostrimo s pritiskom spro\xc5\xbeilnega gumba do polovice, fotoaparat pa sam prepozna motiv v ospredju in ga izostri. Ve\xc4\x8dina fotoaparatov ima, sicer skromne, mo\xc5\xbenosti za ostrenje v to\xc4\x8dno dolo\xc4\x8denih to\xc4\x8dkah \xc4\x8de ho\xc4\x8demo izostriti dele fotografije v drugih obmo\xc4\x8djih.'